钦定古今图书集成/明伦汇编/氏族典/第053卷 > 韦世康
## 钦定古今图书集成/明伦汇编/氏族典/第053卷 > 韦世康

按《隋书韦世康传》，“世康，京兆杜陵人也。世为关右著
姓。祖旭，魏南幽州刺史。父敻，隐居不仕，号为逍遥公。
世康幼辟主簿，尚周文帝女襄乐公主，授仪同三司，
历沔、硖二州刺史。从武帝平齐，授司州总管长史。岁
馀，入为民部中大夫，进位上开府。尉迥之作乱也，高
祖忧之，因授绛州刺史，以雅望镇之，阖境清肃，擢为”
礼部尚书。寻进爵上庸郡公。其年，转吏部尚书。开皇
七年，将事江南，议重方镇，拜襄州刺史，坐事免。未几，
授安州总管，寻迁信州总管。入朝，复拜吏部尚书。愿
乞骸骨，于是出拜荆州总管。时天下惟置四大总管，
并扬益三州，并亲王临统，惟荆州委于世康，时论以
为美。十七年，卒于州。